
FAKULTETI I SHKENCAVE POLITIKE JURIDIKE

Departamenti i Administrimit Publik

Departamenti i Administrimit Publik, pranë Fakultetit të Shkencave Politike Juridike, bazuar në nevojat për programet e studimit që ofron, për vitin akademik 2026-2027, shpall 12 (dymbëdhjetë) vende vakante gjithsej për personel akademik me kohë të pjesshme me këto kritere si më poshtë:

Kriteret për 6 (gjashtë) vënde vakante për personel akademik me kohë të pjesshme nga kategoria “Lektor” janë: 

1. Të kenë mbaruar studimet e larta në një nga fushat e Administrimit Publik, në sistemin e me kohë të plotë, me mesatare mbi 8 (tetë).

2. Të kënë Gradën Shkencore “Doktor” në një nga fushat e kërkimit shkencor në Administrim Publik.

3. Të kenë përfunduar studimet pasuniversitare (Master Shkencor ose ekuivalentin e tij) me mesatare mbi 8.5, në një nga drejtimet e fushës studimore të Administrimit Publik.

4. Të kënë punë kërkimore shkencore në çështje të Sektorit Publik.

5. Të kenë njohuri shumë të mira të gjuhës angleze, apo 1 (një) nga gjuhët zyrtare të BE, e vërtetuar.

6. Të kenë eksperiencë pune në mësimdhënie, e vërtetuar. Angazhimi në mësimdhënie në një nga fushat e administrimit publik.

Kriteret për 6 (gjashtë) vënde vakante për personel akademik me kohë të pjesshme nga kategoria “Asistent Lektor” janë: 

1. Të kenë mbaruar studimet e larta në një nga fushat e Administrimit Publik, në sistemin e me kohë të plotë, me mesatare mbi 8 (tetë).

2. Të kenë përfunduar studimet pasuniversitare (Master Shkencor ose ekuivalentin e tij) me mesatare mbi 8 (tetë) në një nga drejtimet e fushës studimore të Administrimit Publik.

3. Të kenë punë kërkimore shkencore në çështje të Sektorit Publik.

4. Të kenë njohuri shumë të mira të gjuhës angleze, apo 1 (një) nga gjuhët zyrtare të BE, e vërtetuar.

Departamenti i  Drejtësisë

Departamenti i Drejtësisë, pranë Fakultetit të Shkencave Politike Juridike, bazuar në nevojat për  programet e studimit që ofron, për vitin akademik 2026-2027, shpall 25 (njëzet e pesë) vende vakante gjithsej për personel akademik me kohë të pjesshme me këto kritere si më poshtë:

Kriteret për personel akademik me kohë të pjeshme nga kategoria “Lektor” janë: 
1. Të kenë përfunduar studimet e larta në Drejtësi në sistemin me kohë të plotë;
2. Të kenë përfunduar studimet universitare dhe pasuniversitare (Master Shkencor ose ekuivalentin e tij) në fushën e Drejtësisë,  me mesatare mbi 8 (tetë); 
3. Të zotërojë gradë shkencore ose titull akademik në fushën e Drejtësisë ose Doktorantë (që ndjekin ciklin e tretë të studimeve pranë Departamentit të Drejtësisë FSHPJ);
4. Të kenë veprimatari kërkimore-shkencore në fushën e Drejtësisë; 
5. Të kenë njohuri të certifikuara të gjuhës angleze dhe/ose të një gjuhe tjetër të BE-së;
                                                       Departamenti i  Shkencave Politike

Departamenti i Shkencave Politike, pranë Fakultetit të Shkencave Politike Juridike, bazuar në nevojat për programet e studimit që ofron, për vitin akademik 2026-2027, shpall 13 (trembëdhjetë) vende vakante gjithsej për personel akademik me kohë të pjesshme me këto kritere si më poshtë:
1. Kriteret që duhet të plotësojë kandidati për 1 (një) vënd vakant për personel akademik me kohë të pjesshme, profili “Shkenca Politike”:
· Të kenë përfunduar studimet e larta në fushën e Shkencave Politike, në sistemin me kohë të plotë;

· Të kenë përfunduar studimet universitare dhe pasuniversitare (Master Shkencor ose ekuivalentin e tij), në fushën e Shkencave Politike me mesatare mbi 8 (tetë);

· Kanë përparësi kandidatët me gradë shkencore në fushën e Shkencave Politike ose tituj akademik;

· Të kenë veprimatari kërkimore-shkencore në fushën e Shkencave Politike;
· Të kenë njohuri të çertifikuara të gjuhës angleze dhe/ose të një gjuhe tjetër të BE-së;

2. Kriteret që duhet të plotësojë kandidati për 5 (pesë) vënde vakante për personel akademik me kohë të pjesshme, profili “Histori”:
· Të kenë përfunduar studimet e larta në fushën e Historisë në sistemin me kohë të plotë; 

· Të kenë përfunduar studimet universitare dhe pasuniversitare (Master Shkencor ose ekuivalentin e tij), në fushën e Historisë me mesatare mbi 8 (tetë); 

· Kanë përparësi kandidatët me gradë shkencore në fushën e Historisë ose tituj akademik;

· Të kenë veprimatari kërkimore-shkencore në fushën e Historisë;
· Të kenë njohuri të çertifikuara të gjuhës angleze dhe/ose të një gjuhe tjetër të BE-së;

3. Kriteret që duhet të plotësojë kandidati për 7 (shtatë) vënde vakante për personel akademik me kohë të pjesshme, profili “Komunikim”:
· Të kenë përfunduar studimet e larta në fushën e Shkencave tё Komunikimit, në sistemin me kohë të plotë;

· Të kenë përfunduar studimet universitare dhe pasuniversitare (Master Shkencor ose ekuivalentin e tij), në një nga drejtimet e fushave të Komunikimit me mesatare mbi 8 (tetë);

· Kanë përparësi kandidatët me gradë shkencore në fushën e Komunikimit ose tituj akademik;

· Të kenë veprimatari kërkimore-shkencore në fushën e Komunikimit;
· Të kenë njohuri të çertifikuara të gjuhës angleze dhe/ose të një gjuhe tjetër të BE-së;

Të interesuarit duhet të paraqesin dokumentacionin e mëposhtëm: 
1. Formularin e aplikimit për personel akademik, i cili mund të shkarkohet nga faqja e internetit të universitetit në adresën www.uamd.edu.al ose të tërhiqet dorazi pranë zyrës së Burimeve Njerëzore dhe Promovimit të Universitetit;

2. Tre letra rekomandimi dhe të paktën një nga tre letrat të jetë nga punëdhënësi ose drejtuesi i fundit, nëse ka një të tillë; 

3. Nëse ka eksperiencë të mëparshme në mësimdhënie, një nga letrat e rekomandimit të jetë nga titullari i IAL-së;

4. Fotokopje të diplomave, të noterizuara (Diplomat e marra jashtë vendit, duhet të jenë të njohura paraprakisht pranë institucionit përgjegjës për njësimin e diplomave sipas legjislacionit në fuqi).
5. Fotokopje të çertifikatës/ave së notave të noterizuar/a;

6. Fotokopje të dëshmive të ndryshme të kualifikimit, të noterizuara si dhe të publikimeve dhe të pjesëmarrjes në Konferenca Shkencore;
7. Fotokopje e dëshmisë së gjuhëve të huaja, e noterizuar;

8. Fotokopje të kartës së identitetit, ose të një dokumenti tjetër identifikimi;

9. Vetëdeklarim nga kandidati aplikues për gjendjen gjyqësore;

10. Raport mjeko-ligjor që vërteton aftësinë e tij për punë;

11. Leje nga punëdhënësi për t’u angazhuar në mësimdhënie pranë UAMD-së (për aplikantët me kohë të pjesshme);

12. Vërtetim që nuk ka masë disiplinore në fuqi nga punëdhënësi aktual.
Dokumentet duhet të dorëzohen vetëm nëpërmjet shërbimit postar në adresën: 

Universiteti “Aleksandër Moisiu”, Durrës.

Lagja 1, Rruga e Currilave, Durrës.

Aplikim për Staf Akademik me kohë të pjesshme në Universitetin “Aleksandër Moisiu” Durrës.

SHËNIM: 

· Kandidaturat e personelit akademik me gradën shkencore “Doktor”, titullin akademik “Profesor” që kanë kaluar më parë fazat e procesit të rekrutimit nuk do të kalojnë në fazën e dytë, atë të intervistimit (do të dërgojnë me anë të shërbimit postar vetëm  formularin e aplikimit dhe kualifikimet e fundit nëse kanë).

· Kandidaturat e personelit akademik me diplomë “Master i Shkencave” të cilët kanë qenë studentë ekselentë, që kanë përfunduar studimet në UAMD dhe kanë kaluar më parë fazat e procesit të rekrutimit nuk do të kalojnë në fazën e dytë, atë të intervistimit (do të dërgojnë me anë të shërbimit postar vetëm formularin e aplikimit dhe kualifikimet e fundit nëse kanë).

· Kandidaturat e personelit akademik në proces të fitimit të gradës shkencore “Doktor” në UAMD, të angazhuar në vitet akademike të mëparshme, nuk do t’i nënshtrohen procedures së rekrutimit dhe vlerësimit për pozicionet që do të shpallen (do të dërgojnë me anë të shërbimit postar vetëm formularin e aplikimit dhe kualifikimet e fundit nëse kanë).

· Të gjithë kandidatët e tjerë me Master Shkencor, do t’i nënshtrohen procedurës së konkurimit nga e para.
· Aplikantët të cilët i dorëzojnë dokumentet të panoterizuara ose kanë mangësi në dokumentacion, skualifikohen menjëherë dhe nuk i nënshtrohen fazës së dytë.
· Procedura e përzgjedhjes së kandidaturave fillon menjëherë pas publikimit të këtij njoftimi dhe do të zhvillohet sipas Statutit dhe Rregullores së Universitetit “Aleksandër Moisiu”, Durrës.
· Nuk lejohet paraqitja e dokumentacionit dorazi.
· Afati për dorëzimin e dokumentave është 10 (dhjetë) ditë kalendarike nga dita e publikimit të këtij njoftimi.   
Adresa: Lagja Nr.1,  Rr “Taulantia”,  Durrës, Tel: +355 52 39161,  www.uamd.edu.al,

